দেশের ৪৭ % মন্ত্রীর বিরুদ্ধে রয়েছে ফৌজদারি মামলা !

ওয়েব ডেস্ক : দেশের ৪৭ শতাংশ মন্ত্রীর বিরুদ্ধে ফৌজদারি মামলা (Criminal Cases) রয়েছে। সারা দেশে মোট ৩০২ জন মন্ত্রীর বিরুদ্ধে আছে মামলা। গেরুয়া শিবিরের (BJP) ৪০ শতাংশ মন্ত্রীর নামেই রয়েছে নানা ধরণের ফৌজদারি মামলা। ADR-এর সাম্প্রতিক রিপোর্টে এমনটাই বলা হয়েছে।

অপরাধমুক্ত দেশ তৈরি করতে চান নরেন্দ্র মোদি! প্রধানমন্ত্রীই হোন বা মুখ্যমন্ত্রী, কেন্দ্র-রাজ্যের কোনও মন্ত্রীকেই রেহাই না দেওয়ার জন্য বিল এনেছেন তিনি! সেই বিল বলছে, ফৌজদারি মামলায় (Criminal Cases) অভিযুক্ত হয়ে ৩০ দিন জেলে কাটালেই অপসারিত হতে হবে সেই মন্ত্রীকে। সেই বিল আপাতত যৌথ সংসদীয় কমিটির কোর্টে। এই নিয়ে বিতর্কের মধ্যেই সামনে এসেছে কেন্দ্র ও রাজ্যগুলির মন্ত্রীদের বিরুদ্ধে ফৌজদারি অপরাধ সংক্রান্ত মামলার খতিয়ান।

আরও খবর: বন্যা পরিস্থিতি পরিদর্শনে মোদি, রাজ্যগুলি প্রধানমন্ত্রীর সফরের দিকে তাকিয়ে

দেশের ৪৭ শতাংশ মন্ত্রীর (Ministers) বিরুদ্ধে ফৌজদারি মামলা রয়েছে। অ্যাসোসিয়েশন ফর ডেমোক্র্যাটিক রিফর্ম বা ADR-এর সাম্প্রতিক রিপোর্টে এমনটাই বলা হয়েছে। রিপোর্টে আরও বলা হয়েছে, এই অভিযুক্ত মন্ত্রীদের অনেকের বিরুদ্ধেই খুন, অপহরণ, যৌন অত্যাচারের মতো ভয়ঙ্কর সব মামলা রয়েছে। দেশের কত সংখ্যক মন্ত্রীদের বিরুদ্ধে ফৌজদারি মামলা রয়েছে? সেই তথ্য জানা গিয়েছে সাম্প্রতিক পরিসংখ্যানে।

ভোটে প্রার্থী হওয়ার সময় আয়, স্থাবর-অস্থাবর সম্পত্তি ইত্যাদির পাশাপাশি ফৌজদারি মামলার তথ্যও হলফনামার মাধ্যমে জমা দিতে হয়। সেই হলফনামা খতিয়ে দেখেই এই রিপোর্ট তৈরি করেছে ADR বা অ্যাসোসিয়েশন ফর ডেমোক্র্যাটিক রিফর্মস।